OpenLLM-France/wikimedia huggingface dataset:
# Sons of Anarchy (banda sonora)

Sons of Anarchy utilitza sovint música per ajudar a mantenir l'atmosfera dels seus episodis. S'utilitza sobretot estil de rock&roll tradicional gravat per nous artistes menys coneguts. La banda sonora de Sons of Anarchy també se l'anomena Songs of Anarchy. A continuació es mostra una llista de les cançons usades durant la sèrie.

## Primera temporada

Primera temporada :
| Episodi | Autor | Cançó | Durada |
| Intro | Curtis Stigers & the Forest Rangers | This life | 2:22 |
| 1x01 | Year Long Disaster | Fool and You | 2:39 |
| 1x01 | Black Rebel Motorcycle Club | Stop | |
| 1x01 | Album Leaf | Writings on the Wall | |
| 1x01 | Maylene and the Sons of Disaster | Plenty Strong, Plenty Wrong | 2:42 |
| 1x01 | Lions | No Generation | 3:17 |
| 1x01 | Lions | Machine | 3:11 |
| 1x01 | Fireball Ministry | Kick Back | 3:38 |
| 1x01 | Sun Kil Moon | Like the River | 4:10 |
| 1x01 | Gia Ciambottie | Bobilicious | 5:02 |
| 1x01 | Campana de America | Tus Ojitos | 2:21 |
| 1x02 | Tarbox Ramblers | Already Gone | 2:59 |
| 1x02 | Lonnie Brooks | Don't Take Advantage of Me | 5:02 |
| 1x02 | Big George Jackson | If I Could Change | 4:17 |
| 1x02 | Fu Manchu | Mongoose | |
| 1x02 | Katey Sagal | Son of a Preacher Man | 3:13 |
| 1x03 | Cycle of Pain | 5 | 4:00 |
| 1x03 | Big Linda | Get It While You Can | |
| 1x03 | Daniella Cotton | Let It Ride | 4:36 |
| 1x04 | Austin Hanks | Alabama Clay | |
| 1x04 | Lions | All Hail | 3:38 |
| 1x04 | Lions | Evil Eye | 3:52 |
| 1x04 | Mojo Monkeys | Eye of the Sun | |
| 1x04 | Mojo Monkeys | Hang | 4:21 |
| 1x04 | Johnny Hickman | Lucky | |
| 1x04 | Mojo Monkeys | Mojo Man | |
| 1x04 | Clutch | Power Player | 3:07 |
| 1x04 | Austin Hanks | Sucker Punch | |
| 1x04 | Old Canes | Then Go On | 4:21 |

## Segona temporada

Segona temporada :
| Episodi | Autor | Cançó | Durada |
| 2x01 | Anvil | Slip Kid | 3:50 |
| 2x01 | Five Horse Johnson | Fly Back Home | 5:17 |
| 2x01 | Black Mountain | Wucan | |
| 2x01 | Blonde Acid Cult | Mad for You | |
| 2x01 | Imperial Crowns | Lil' Death | |
| 2x01 | Lions | Girl from the North Country | 4:12 |
| 2x01 | Marlene and the Sons of the Disaster | Step Up (I'm on It) | 3:30 |

## Tercera temporada

Tercera temporada :
| Episodi | Autor | Cançó | Durada |
| 3x01 | Joshua James & the Forest Rangers | No Milk Today | |
| 3x01 | The Chimpz | Home Invasion | |
| 3x01 | The Sadies | Sunset to Dawn | 2:52 |
| 3x01 | Richard Thompson | Dad's Gonna Kill Me | 5:16 |
| 3x02 | The Celtic Rangers Family Singers | Into Thy Hands | |
# Silvia Valmaña Ochaíta

Silvia Valmaña Ochaíta (Guadalajara, 30 de gener de 1963) és una política espanyola membre del Partit Popular. És diputada per Guadalajara des del 20 de desembre de 2015 per a les XI i XII legislatures.
És doctora en Dret per la Universitat d'Alcalá i professora de dret penal a la Universitat de Castilla-La Mancha. És secretària de família i benestar social en la federació popular de Guadalajara. El 20 de desembre de 2015 va ser triada diputada per Guadalajara al Congrés dels diputats i reelegida en 2016. És mare de quatre fills.

## Referències

* 1 2 3 «Valmaña Ochaíta, Silvia» (en castellà). www.congreso.es. [Consulta: 4 setembre 2017].
* ↑ «Silvia Valmaña Ochaita» (en castellà). www.pp.es. [Consulta: 4 setembre 2017].
# Sounds of Silence

«Sounds of Silence» té aquests significats:
* Sounds of Silence (àlbum), àlbum de 1966 de Simon & Garfunkel
* The Sound of Silence, cançó escrita per Paul Simon i tocada per Simon & Garfunkel
* Sounds of Silence episodi de CSI: Crime Scene Investigation
# South Fork Estates

South Fork Estates és una concentració de població designada pel cens dels Estats Units a l'estat de Texas. Segons el cens del 2000 tenia 47 habitants.

## Demografia

Segons el cens del 2000, South Fork Estates tenia 47 habitants, 15 habitatges, i 10 famílies. La densitat de població era de 5,4 habitants per km².
Dels 15 habitatges en un 46,7% hi vivien nens de menys de 18 anys, en un 60% hi vivien parelles casades, en un 6,7% dones solteres, i en un 33,3% no eren unitats familiars. En el 26,7% dels habitatges hi vivien persones soles el 6,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,13 i el nombre mitjà de persones que vivien en cada família era de 4,1.
Per edats la població es repartia de la següent manera: un 42,6% tenia menys de 18 anys, un 4,3% entre 18 i 24, un 29,8% entre 25 i 44, un 19,1% de 45 a 60 i un 4,3% 65 anys o més.
L'edat mediana era de 34 anys. Per cada 100 dones de 18 o més anys hi havia 92,9 homes.
La renda mediana per habitatge era de 60.139 $ i la renda mediana per família de 60.139 $. Els homes tenien una renda mediana de 0 $ mentre que les dones 0 $. La renda per capita de la població era de 14.429 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Fork Estates». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 12 agost 2010].
* ↑ «Geographic Comparison Table- South Fork Estates». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Socotrià

El socotrià, o com l'anomenen els parlants soqotri, és la llengua pròpia de les illes Socotra, que formen part del Iemen. Es classifica al grup de llengües sud-aràbigues modernes de la branca meridional del semític occidental (com l'àrab i les llengües semítiques d'Etiòpia). Els parlants de les diverses llengües sud-aràbics moderns no es poden entendre ni entre ells ni amb els àrabs.

## Enllaços externs

* http://www.ethnologue.com/show_language.asp?code=sqt
Llengües semítiques :
Llengües semítiques occidentals i centrals :
# Songs for Rebecca

Songs for Rebecca fou un projecte de disc del cantautor canadenc Leonard Cohen, començat a enregistrar a finals de 1975, tot just després d'haver enllestit el disc New Skin for the Old Ceremony. Tot i que ja s'havia enregistrat una cara del disc Cohen va abandonar el projecte, ara bé, va aprofitar les cançons primer en una gira que Cohen va fer pels Estats Units i el Canadà el 1975. Per altra banda també en va aprofitar dues per al disc Death of a Ladies' Man (True Love Leaves No Traces i Don't Go Home with Your Hard-on) de 1977 i tres més a Recent Songs (Came So Far for Beauty, The Traitor i The Smokey Life) de 1979.
# Songs from the Big Chair

Songs from the Big Chair és el segon disc del grup anglès Tears for Fears aparegut el 17 de febrer de 1985 sota el segell Mercury Records. La durada total és de 42 minuts i 21 segons. Va tenir un èxit mundial molt important i des de la seva sortida ha venut més de 10 milions de còpies, sobretot gràcies als singles Shout i Everybody wants to rule the world.

## Títols

* "Shout" (6:33), single aparegut el 1984
* "The Working Hour" (6:31)
* "Everybody Wants to Rule the World" (4:11), single aparegut el 1985
* "Mothers Talk" (5:06), single aparegut el 1984
* "I Believe" (4:54), single aparegut el 1985 (sota la forma remixada anomenada "A Soulful Re-recording")
* "Broken" (2:38)
* "Head Over Heels" (4:32), single aparegut 1985 / "Broken (live)" (0:30)
* "Listen" (6:54)
En aquest mateix any, Roland Orzabal i Ian Stanley van compondre una peça per a la banda sonora original del film Karate Kid 2. Aquesta peça es diu Fish for life i editada amb el pseudònim «Mancrab», tot i que no va tenir massa èxit en les llistes d'èxit.
# Songo (Angola)

Songo és un municipi de la província de Uíge. Té una població de 62.362 habitants. Comprèn les comunes de Kinvuenga i Songo.

## Referències

* ↑ Songo al web del cens d'Angola
# Sorrento (Maine)

Sorrento és una població dels Estats Units a l'estat de Maine (EUA). Segons el cens del 2000 tenia 290 habitants.

## Demografia

Segons el cens del 2000, Sorrento tenia 290 habitants, 128 habitatges, i 93 famílies. La densitat de població era de 28,1 habitants/km².
Dels 128 habitatges en un 21,9% hi vivien nens de menys de 18 anys, en un 60,2% hi vivien parelles casades, en un 9,4% dones solteres, i en un 27,3% no eren unitats familiars. En el 20,3% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,59.
Per edats la població es repartia de la següent manera: un 16,6% tenia menys de 18 anys, un 6,9% entre 18 i 24, un 21% entre 25 i 44, un 32,8% de 45 a 60 i un 22,8% 65 anys o més.
L'edat mediana era de 47 anys. Per cada 100 dones de 18 o més anys hi havia 96,7 homes.
La renda mediana per habitatge era de 42.125 $ i la renda mediana per família de 47.083 $. Els homes tenien una renda mediana de 24.167 $ mentre que les dones 27.500 $. La renda per capita de la població era de 23.791 $. Entorn del 3,4% de les famílies i el 5,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sorrento». American Fact Finder. Oficina del Cens dels Estats Units, 12-01-2010. Arxivat de l'original el 15 de febrer 2020. [Consulta: 7 d’agost 2010].
* ↑ «Geographic Comparison Table- Sorrento». American Fact Finder. Oficina del Cens dels Estats Units, 12-01-2010.
# Suimanga violaci

El suimanga violaci (Anthreptes longuemarei) és un ocell de la família dels nectarínids (Nectariniidae).

## Hàbitat i distribució

Habita boscos clars i sabanes de l'Àfrica subsahariana, al Senegal, Gàmbia, sud de Mali, Burkina Faso, Guinea Bissau, Guinea, Sierra Leone, Costa d'Ivori, Ghana, Togo, Benín, sud de Níger, Nigèria, Camerun, el Gabon, República del Congo, República Centreafricana, sud de Txad, sud del Sudan, Sudan del Sud, Burundi, Uganda, est de la República Democràtica del Congo, sud-oest i sud-est de Tanzània i cap al sud fins al sud-oest i est d'Angola, Zàmbia, est de Zimbabwe, Malawi i centre i nord-est de Moçambic.

## Referències

* ↑ «Suimanga violaci». Cercaterm. TERMCAT, Centre de Terminologia. Rev. 15/12/2021(català)
# Sturnira giannae

Sturnira giannae és una espècie de ratpenat de la família dels fil·lostòmids. Viu a Bolívia, el Brasil, l'Equador, la Guaiana Francesa, Guyana, el Perú, Surinam, Trinitat i Tobago i Veneçuela. És un ratpenat d'espatlles grogues (Sturnira) de mida mitjana, amb una llargada de 65-73 mm i un pes de 14-25,3 g. Tant el pelatge dorsal com el ventral són de color marró o marró rogenc. És un ratpenat frugívor que probablement habita tots els boscos de diferents tipus que es troben a la seva distribució tret dels boscos extremament secs i els que estan a altituds superiors a 2.000 msnm. Fou anomenat en honor de Gianna C. Velazco Kline, filla del primer autor de la seva descripció.

## Referències

* ↑ Velazco i Patterson, 2019, apèndix.
* 1 2 Velazco i Patterson, 2019, p. 28.
* ↑ Velazco i Patterson, 2019, p. 38.

## Bibliografia

* Velazco, P. M.; Patterson, B. D. «Small mammals of the Mayo River Basin in northern Peru, with the description of a new species of Sturnira (Chiroptera, Phyllostomidae)» (en anglès). Bulletin of the American Museum of Natural History, 429, 2019, pàg. 1-70. DOI: 10.1206/0003-0090.429.1.1.
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Spinibarbus denticulatus

Spinibarbus denticulatus és una espècie de peix cipriniforme de la família dels ciprínids.

## Morfologia

Els mascles poden assolir els 41,5 cm de longitud total.

## Distribució geogràfica

Es troba a Laos, al nord del Vietnam i a Hainan (Xina).

## Referències

* ↑ Oshima M. 1919. Contributions to the study of the fresh water fishes of the island of Formosa. Ann. Carnegie Mus. v. 12 (núms. 2-4). 169-328.
* ↑ BioLib (anglès)
* 1 2 FishBase (anglès)
* ↑ Kottelat, M. 2001 Fishes of Laos. WHT Publications Ltd., Colombo 5, Sri Lanka. 198 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Huang, H. (et. al.) 1987 The freshwater fishes of China in coloured illustrations. The freshwater fishes of China in coloured illustrations.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Spinibarbus hollandi

Spinibarbus hollandi és una espècie de peix cipriniforme de la família dels ciprínids.

## Morfologia

Els mascles poden assolir els 32,5 cm de longitud total.

## Distribució geogràfica

Es troba a Laos, Vietnam, Xina i Taiwan.

## Referències

* 1 2 FishBase (anglès)
* ↑ Kottelat, M. 2001 Fishes of Laos. WHT Publications Ltd., Colombo 5, Sri Lanka. 198 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Spinibarbus nammauensis

Spinibarbus nammauensis és una espècie de peix cipriniforme de la família dels ciprínids que es troba al Vietnam.

## Referències

* ↑ Oshima M. 1919. Contributions to the study of the fresh water fishes of the island of Formosa. Ann. Carnegie Mus. v. 12 (núms. 2-4). 169-328.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Spineto Scrivia

Spineto Scrivia és un municipi situat al territori de la província d'Alessandria, a la regió del Piemont, (Itàlia).
Pertanyen al municipi les frazioni de Cascina Marianna, Pozzo i Valpiria.
Spineto Scrivia limita amb els municipis de Carbonara Scrivia, Paderna, Tortona i Villaromagnano.
# Sulayman ibn Addu

Sulayman ibn Addú fou un jurista maliquita, seguidor de Uggwag ibn Zalwi al Dar-al-murabitun d'Aglu, al Sus, i després d'Abd-Al·lah ibn Yassín al-Ghazulí al ribat almoràvit, a Mauritània.
Era el jurista més influent de la secta i va succeir el mestre quan va morir el 1056, tot i que era menys eminent que Abd A·llah ibn Yassín. Va dirigir els almoràvits només quatre anys i va morir el 1060. El seu germà Abu-l-Qàssim ibn Addú, un altre jurista apreciat, li va sobreviure, però no s'esmenta com a successor.
El successor hauria estat l'alfaquí Limtan ibn Nafir al-Lamtuní.

## Referències

* Encyclopaedia of Islam, Brill Publishers, Leiden, s.v. "(al-)Murābiṭūn".
# Stephan James

Stephan James (Toronto, 16 de desembre de 1993) és un actor canadenc.

## Biografia

L'any 2013, James ha fet el paper de John Lewis al film Selma nominat als Oscars en la categoria de millor pel·lícula.
Stephan ha estat elegit Estrella ascendent de l'any 2015 al Festival Internacional de Cinema de Toronto 2015.
L'any 2016, és l'actor principal del film L'heroi de Berlín on fa el paper de l'esprintador estatunidenc 4 vegades campió olímpic Jesse Owens en els Jocs Olímpics de 1936 a Berlín.

## Filmografia

* 2010: My Babysitter's a vampire (telefilm) de Bruce McDonald: Jock
* 2011: My Babysitter's a vampire (sèrie de televisió) - 1 episodi: Jock
* 2010-2011: How to Be Indie (sèrie de televisió) - 3 episodis: Wilfred
* 2010-2012: Degrassi (sèrie de televisió) - 8 episodis: Julian Williams
* 2011: Cluedo (sèrie de televisió) - 5 episodis: Dmitri
* 2011: 12 Dates of Christmas (telefilm) de James Hayman: Michael
* 2012: The Listener (sèrie de televisió) - 1 episodi: Ibrahim Ayim
* 2012: Home Again: Everton St.Clair
* 2012: The L.A. Complex (sèrie de televisió) - 5 episodis: Infinite Jest
* 2013: Cracked (sèrie de televisió) - 1 episodi: Ben Omari
* 2014: The Gabby Douglas Story (telefilm): John Douglage, 16 a 18 anys
* 2014: Perfect Sisters de Stanley M. Brooks: Donny
* 2014: Apple Mortgage Cake (telefilm) de Michael Scott: William
* 2014: The Dependables de Sidney J. Furie: Shane Jones
* 2014: When the Game Stands Tall de Thomas Carter: Terrance G. "T.K." Kelly
* 2014: Selma d'Ava DuVernay: John Lewis
* 2015: The Book of Negroes (mini-sèrie de televisió): Cummings Shakspear
* 2015: Lost After Dark de Ian Kessner: Wesley
* 2015: Across the Line de Director X.: Mattie Slaughter
* 2016: L'heroi de Berlín (Race) de Stephen Hopkins: Jesse Owens
* 2018: Homecoming: Walter Cruz
* 2018: El blues de Beale Street de Barry Jenkins: Alonzo "Fonny" Hunt

## Referències

* ↑ «"Meet the four up-and-coming Canadian actors in TIFF’s Rising Stars program"».
* ↑ Punter, Jennie; Punter, Jennie. «TIFF Rising Star Stephan James Talks Jesse Owens Biopic ‘Race’» (en anglès), 14-09-2015. [Consulta: 16 gener 2019].
* ↑ «Race Trailer: Jesse Owens Comes to Life in New Biopic» (en anglès), 14-10-2015. [Consulta: 16 gener 2019].
# Strijen

Strijen és un municipi de la província d'Holanda Meridional, al sud dels Països Baixos. L'1 de gener del 2009 tenia 8.958 habitants repartits sobre una superfície de 57,72 km² (dels quals 6,59 km² corresponen a aigua). Limita al nord amb Binnenmaas, a l'oest amb Cromstrijen i al sud amb Moerdijk. L'1 de gener de 2019 va fusionar amb Korendijk, Oud-Beijerland, Cromstrijen i Binnenmaas i formar el municipi nou Hoeksche Waard. La nova entitat amb uns 85.000 habitants (2018) és un dels municipis més grossos dels afores de Rotterdam.

## Veïnats

Cillaarshoek, De Klem, Mookhoek, Oudendijk i Strijensas.

## Nascut a Strijen

* Anton Corbijn, fotògraf i cineasta

## Referències

* 1 2 «Hoeksche Waard vanaf 2019 definitief één gemeente» (en neerlandès). Algemeen Dagblad, 10-07-2018 [Consulta: 12 març 2022].

## Enllaços externs

* Strijen - Lloc web oficial
# Striji (Perm)

* Per a altres significats, vegeu «Striji».
Striji (en rus: Стрижи) és un poble del krai de Perm, a Rússia, que en el cens del 2010 tenia 20 habitants.

## Referències

* ↑ ВПН-2010. Численность и размещение населения Пермского края Arxivat 2017-02-05 a Wayback Machine. (en rus).
# Tarator (salsa)

El tarator és una salsa tradicional de la cuina turca.

## Elaboració

El tarator es fa a base de molles de pa sec. El pa es barreja amb nous moltes, all molt i alguna petita quantitat de iogurt (al gust de cadascú) o bé süzme yoğurt (iogurt filtrat) o maionesa. Es condimenta amb sal i pebre negre. Se li afegeix unes gotes de suc de llimona i una mica d'oli d'oliva i es deixa reposar. La seva consistència ha de quedar com una pasta densa, un cop pren aquesta textura, es guarda en un lloc fred. A l'hora de servir s'adorna amb fulles de julivert, nous partides per la meitat, i olives negres sense pinyol i tallades per la meitat.

## Consum

El tarator és consumit amb alguns plats de mariscs, especialment midye tava i kalamar tava. No és un plat d'acompanyament, se serveix com a salsa. Hi ha qui menja el tarator com un meze, però no és una pràctica habitual.

## Referències

* ↑ Gil Marks. Encyclopedia of Jewish Food. Houghton Mifflin Harcourt, 17 novembre 2010, p. 1134–. ISBN 0-544-18631-1.
* ↑ Liz Franklin Author. Express Dinners - 175 Delicious Dishes You Can Make in 30 Minutes or Less. Duncan Baird Publishers, 1 gener 2013, p. 221–. ISBN 978-1-84899-054-8.
* 1 2 http://kalamartarifi.com/sos-tarifleri/kalamar-sosu
* ↑ http://www.mutfakonlugu.com/tarif-Tarator-Sos-137.html Arxivat 2014-04-20 a Wayback Machine.
* ↑ Clifford A. Wright. Little Foods of the Mediterranean: 500 Fabulous Recipes for Antipasti, Tapas, Hors D'Oeuvre, Meze, and More. Harvard Common Press, 1 gener 2003, p. 367–. ISBN 978-1-55832-227-1.

## Enllaços externs

* Imatges de "tarator sos"
* Recepta de la salsa tarator (en turc) Arxivat 2014-04-20 a Wayback Machine.
# Supremacisme

«Supremacisme» té aquests significats:
* Supremacisme blanc
* Supremacisme negre
# Taquihidrita

La taquihidrita és un mineral de la classe dels halurs. Rep el seu nom del grec ταχίς, ràpid, i ϋδωρ, aigua, al·ludint a la seva deliqüescència.

## Característiques

La taquihidrita és un halur de fórmula química CaMg₂Cl₆·12H₂O. És un clorur hidratat molt higroscòpic. Cristal·litza en el sistema trigonal, i es troba en forma de masses arrodonides. La seva duresa a l'escala de Mohs és 2.
Segons la classificació de Nickel-Strunz, la taquihidrita pertany a «03.BB - Halurs simples, amb H₂O, amb proporció M:X = 1:2» juntament amb els següents minerals: eriocalcita, rokühnita, bischofita, niquelbischofita, sinjarita i antarcticita.

## Formació i jaciments

Es troba en dipòsits de solució salina rica en potassi, de tipus oceànic. Va ser descoberta l'any 1856 a Stassfurt (Saxònia-Anhalt, Alemanya), associada a la caïnita i a la carnallita. Sol trobar-se associada també a altres minerals com: silvita, halita, kieserita, bischofita o anhidrita.

## Referències

* ↑ «Tachyhydrite» (en anglès). Mindat. [Consulta: 12 març 2016].
* ↑ «Tachyhydrite» (en anglès). Handbook of Mineralogy. [Consulta: 12 març 2016].